Dewleta tirke ya îşxalkere merkez û dewê Kobanê dayî bombayan ver. Bombardumanan de domanê bi nameyê Ebid Mihemed Heci (12) şehîd bi. Hêrişan de Ebid Xelef (40), Merwe Hemdo (40) û doman Xelîl Cîhad Şêxo (2) zî birîndar bîyî.
Dewê Xerbîsan, Qeremox, Koran, Hêho, Elîşar, Mar Simîlî (Merc Îsamaîl) û taxa Kanîya Kurdan yê rojhelatê Kobanê zî pê çekanê giranan yenê hedefkerdene. Nê dewî serê sînorî de yê.
